വിവാദ പരാമര്ശവുമായി വൈദികന് കോട്ടയം ക്രിസ്ത്യന് പെണ്കുട്ടികളെ പ്രണയിച്ച് മതംമാറ്റാന് യുവാക്കളെ പരിശീലിപ്പിക്കുന്ന സമുദായങ്ങളുണ്ടെന്ന കത്തോലിക്കാ വൈദികന്റെ പരാമര്ശം വിവാദമാകുന്നു. സഭയുടെ പ്രമുഖ പ്രഭാഷകനായ ഫാ. റോയി കണ്ണന്ചിറയാണ് ചങ്ങനാശേരി അതിരൂപതയിലെ അഞ്ച് ഇടവകകളിലെ മതാധ്യാപകര്ക്കുള്ള ഓണ്ലൈന് പരിശീലനത്തിനിടെ പരാമര്ശം നടത്തിയത്. കോട്ടയത്തിന് അടുത്തുള്ള സിറോ മലബാര് ഇടവകയില്നിന്ന് ഒരുമാസത്തിനുള്ളില് ഒമ്ബത് പെണ്കുട്ടികളെ ഈഴവര് പ്രണയിച്ച് കൊണ്ടുപോയതായി ഫാ. റോയി പറഞ്ഞു. മറ്റ് വിഭാഗങ്ങളിലേക്കും നമ്മുടെ കുട്ടികള് ആകര്ഷിക്കപ്പെടുന്നുണ്ട്. അവര് തന്ത്രപരമായ പദ്ധതി ആവിഷ്കരിച്ച് ചെറുപ്പക്കാരെ പരിശീലിപ്പിക്കുന്നു. സംഭവം വിവാദമായതോടെ മാപ്പ് പറഞ്ഞ് ഫാ. കണ്ണന്ചിറ രംഗത്തെത്തി. ഈഴവ സമൂഹത്തിനുണ്ടായ വിഷമത്തില് നിരൂപാധികം മാപ്പ് പറയുന്നതായി അദ്ദേഹം പറഞ്ഞു.